Tensione për bisedimet me Korenë e Veriut
Analistët komentojnë për të ardhmen e bisedimeve mes SHBA dhe Koresë së Veriut.
Presidenti Donald Trump thotë se administrata e tij po vazhdon të shqyrtojë nëse do të realizohet takimi i planifikuar për muajin e ardhshëm me udhëheqësin koreanoverior Kim Jong Un. Komentet e zotit Trump vijnë pas asaj që u pa si kërcënim nga Koreja e Veriut të martën, për t’u tërhequr nga bisedimet e planifikuara. Zëvendës ministri i parë i jashtëm i Koresë së Veriut shprehu rezerva të forta lidhur me kërkesat për t’i dhënë fund programit të armëve bërthamore. Dy ekspertë të polikës së jashtme shqyrtojnë motivet e pozicioneve publike të të dy vendeve, në një intervistë për gazetaren e Zërit të Amerikës Greta Van Susteren. Intervista u realizua pas asaj me Këshilltarin e Sigurisë Kombëtare të Presidentit Trump, John Bolton. Komentet e Washingtonit dhe Phenianit vijnë një javë pasi Koreja e Veriut liroi tre shtetas amerikanë të akuzuar si të rrezikshëm për përmbysjen e qeverisë. Lirimi i tyre u sigurua nga Sekretari i Shtetit Mike Pompeo, i cili shkoi në Korenë e Veritu për të përgatitur takimin e ardhshëm mes Presidentit Donald Trump dhe udhëheqësit koreanoverior Kim Jong-Un. Në muajin prill, gjatë një takimi historik me homologun e tij koreanojugor, udhëheqësi koreanoverior u zotua se do ta mbyllte objektin për prova bërthamore dhe se do ta hapte procesin për ekspertët dhe gazetarët nga Koreja e Jugut she Shtetet e Bashkuara. Këshilltari i Sigurisë Kombëtare John Bolton thotë se Koreja e Veriut duhe t’i qëndrojë premtimit të bërë, në të kundërt, takimi i zotit Kim me Presidentin Trump do të përfundojë pa marrëveshje. Ai i bëri këto komente në një intervistë që i dha gazetares Greta Van Susteren: Eksperti Nile Gardiner i Fondacionit Heritage thotë se Shtetet e Bashkuara e kanë mirë që mbajnë një qëndrim të patundur për çështjen e çarmatimit bërthamor: Por a mundet që qëndrimet e ndryshme nga zyrtarë të tjerë të adminsitratës amerikane të jenë një lloj bumerangu për zotin Trump? Ky është shqetësimi që shpreh Loren DeJonge Schulman e Qendrës për një Siguri të re amerikane: Loren Schulman thotë se Pheniani do që Washingtoni të tërhiqet nga kërkesa e fillimit për çaramtosje të plotë bërthamore. Por çfarë do të sinjalizonte fitore për Presidentin Kim? shprehet Loren DeJonge Schulman e Qendrës për një Siguri të re amerikane:. Tensionet po i shtojnë edhe manovrat ushtarake mes Shteteve të Bashkuara dhe Koresë së Jugut, të njohura si Max Thunder dhe Foal Eagle. Agjencia zyrtare e lajmeve të Koresë së Veriut, tha të mërkurën se Pheniani ishte tërhequr nga bisedimet e planifikuara me Seulin, për shkak të këtyre manovrave. Po dje, zyrtarët e Pentagonit deklaruan se manovrat e përvitshme të pranverës po vazhdojnë sipas planit. Në të kaluarën, Koreja e Veriut i ka cilësuar këto manovra si “prova për pushtim”. Shtetet e Bashkuara dhe Koreja e Jugut thonë se manovrat kanë vetëm synimin për mbrojtje dhe nuk bëhen për provokim.